**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  3 – 8 – 2024

 **ΑΜΑΡΟΥΣΙΟΥ Αρ. Πρ.:** 210

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣΟΧΗ ΕΞΑΙΡΕΤΙΚΑ ΣΗΜΑΝΤΙΚΗ ΑΝΑΚΟΙΝΩΣΗ – ΝΑ ΕΝΗΜΕΡΩΘΟΥΝ ΟΛΟΙ/ΟΛΕΣ ΟΙ ΝΕΟΔΙΟΡΙΣΤΟΙ ΕΚΠΑΙΔΕΥΤΙΚΟΙ – ΜΕΛΗ ΤΟΥ Σ. Ε. Π. Ε. Αμαρουσίου**

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

 **Κοινοποίηση: Δ. Ο. Ε., Συλλόγους Εκπ/κών Π. Ε. της χώρας**

**Θέμα: Οι νεοδιόριστοι/-ες είναι μόνιμοι/-ες και με απόφαση του Διοικητικού Εφετείου Αθηνών! Συνεχίζουμε αποφασιστικά! Βήματα διεκδίκησης που πρέπει να γίνουν από τις/τους νεοδιόριστους εκπαιδευτικούς του 2020 και 2021».**

Συναδέλφισσες και συνάδελφοι,

Όπως υπογραμμίσαμε και στην ανακοίνωσή μας υπ. αριθμ. πρ.: 203/26 – 7 – 2024, η απόφαση 1510/2024 του Διοικητικού Εφετείου Αθηνών κρίνει ότι οι προσφεύγοντες νεοδιόριστοι/-ες του 2020 της Δ/νσης Π. Ε. Δυτ. Αττικής, για τους οποίους είχαν εκδοθεί διαπιστωτικές πράξεις μονιμοποίησης από την Δ/νση Π. Ε. Δυτ. Αττικής το 2022 και στη συνέχεια ανακλήθηκαν από το ΥΠΑΙΘΑ, έπρεπε να έχουν μονιμοποιηθεί αυτοδίκαια στη διετία (το καλοκαίρι του 2022), χωρίς αξιολόγηση! Η απόφαση αυτή αφορά αρχικά τις/τους συγκεκριμένους νεοδιόριστες/-ους της Δυτικής Αττικής! Θα ακολουθήσουν και οι αποφάσεις των αντίστοιχων προσφυγών για άλλες Δ/νσεις Πρωτοβάθμιας Εκπαίδευσης (των προσφευγόντων νεοδιόριστων της Α΄ Δ/νσης Π. Ε. Αθήνας). Η απόφαση αυτή κρίνει παράνομες τις αποφάσεις ανάκλησης των διαπιστωτικών Πράξεων των Διευθύνσεων Π. Ε. ανοίγοντας τον δρόμο για την επιβολή της ακώλυτης μονιμοποίησης των νεοδιόριστων εκπαιδευτικών χωρίς την «υποχρέωση» ατομικής αξιολόγησης στη βάση των διαλαμβανόμενων στον νόμο 4823/2021, όπως διεκδικήσαμε ως εκπαιδευτικό κίνημα μέσα από τις κινητοποιήσεις μας μέσω των Συλλόγων Εκπ/κών Π. Ε. και της Δ. Ο. Ε. όλο το προηγούμενο διάστημα.

**Στην πραγματικότητα η απόφαση αυτή αποτελεί ιδιαίτερα ενθαρρυντικό νομικό προηγούμενο για όλους τους νεοδιόριστους του 2020 και του 2021 (και βάσιμα και του 2022), για την περαιτέρω κινηματική και νομική συλλογική διεκδίκησή μας, με στόχο την ακώλυτη μονιμοποίηση όλων των νεοδιόριστων ανεξαρτήτως αξιολόγησης!**

**Δηλώσαμε από την πρώτη στιγμή ότι η απόφαση αυτή δικαιώνει τον αγώνα μας και οφείλεται στο ότι μπλοκάραμε ΣΥΛΛΟΓΙΚΑ και καθυστερήσαμε την εφαρμογή της αξιολόγησης των νόμων 4692/2020 & 4823/2021 στη βάση των αποφάσεων του σωματείου, του κλάδου και των Γ. Σ. της Δ. Ο. Ε.**

**Συνεχίζουμε ενωμένοι και αποφασισμένοι τον αγώνα μας ΣΥΣΠΕΙΡΩΜΕΝΟΙ ΓΥΡΩ ΑΠΟ ΤΑ ΠΡΩΤΟΒΑΘΜΙΑ ΣΩΜΑΤΕΙΑ ΜΑΣ ΚΑΙ ΤΗΝ Δ. Ο. Ε.**

**Σύμφωνα με τα παραπάνω και στη βάση των αποφάσεων υπ’ αριθμ. πρ. : 15/31 – 7 – 2024 του Δ. Σ. της Δ. Ο. Ε. και υπ’ αριθμ. πρ.: 204/27 – 7 – 2024 του Δ. Σ. του Σ. Ε. Π. Ε. Αμαρουσίου, τις οποίες σας κοινοποιούμε εκ νέου και ύστερα από συνεννόηση με τους νομικούς συμβούλους της Δ. Ο. Ε. και του Σ. Ε. Π. Ε. Αμαρουσίου και όπως έχουμε ήδη αποφασίσει και έχουν ήδη αρχίσει να πραγματοποιούν τα μέλη μας, ΚΑΛΟΥΜΕ:**

1. Όλες/Όλους τους νεοδιόριστους του 2020 και του 2021 οι οποίοι υπηρετούν στη Δ/νση Π. Ε. Β΄ Αθήνας (με οργανική θέση ή απόσπαση) να συμπληρώσουν, υπογράψουν και στείλουν το υπόδειγμα αίτησης/αιτήματος που επισυνάπτουμε προς το ΠΥΣΠΕ Β΄ Αθήνας, με την οποία αιτούνται να υλοποιηθούν όλες οι νόμιμες και απαραίτητες ενέργειες τις οποίες είναι υποχρεωμένη η Διεύθυνση Π. Ε. Β΄ Αθήνας να πράξει για την μονιμοποίηση (σύμφωνα και  με τις διατάξεις του αρ. 40 του ν. 3528/2007 στις οποίες άλλωστε αναφέρεται και η υπ’ αρ. 1510/2024 απόφαση του Διοικητικού Εφετείου Αθηνών) και την επίσημη κοινοποίηση των αντίστοιχων διαπιστωτικών πράξεων.
2. Αποστέλλουν στη Διεύθυνση ηλεκτρονικού ταχυδρομείου του Συλλόγου Εκπ/κών Π. Ε. Αμαρουσίου την ατομική αίτησή τους με τον αριθμό πρωτοκόλλου που έλαβαν από την Δ/νση Π. Ε. Β΄ Αθήνας.
3. **Το Δ. Σ. της ΔΟΕ με την απόφασή του υπ’ αριθμ. πρ.: 15/ 31 – 7 – 2024 ζητάει από τους Συλλόγους Εκπ/κών Π. Ε. να συγκεντρώσουν στοιχεία από τις/τους νεοδιόριστες/-ους του 2020 και 2021 (όνομα/επώνυμο, πατρώνυμο, ΑΦΜ, ΔΟΥ και φωτοτυπία ταυτότητας). Καλούμε τις νεοδιόριστες-/ους απαραίτητα να στείλουν τα συγκεκριμένα στοιχεία στη Διεύθυνση ηλεκτρονικού ταχυδρομείου του Συλλόγου Εκπ/κών Π. Ε. Αμαρουσίου το αργότερο μέχρι την Τετάρτη 21 – 8 – 2024.**
4. Ανάλογα με τις εξελίξεις και τις οδηγίες που θα λάβουμε από το Δ. Σ. της Δ. Ο. Ε. και τους νομικούς μας συμβούλους (της Δ. Ο. Ε. και του Σ. Ε. Π. Ε. Αμαρουσίου) οργανώνουμε τις κινητοποιήσεις, παραστάσεις διαμαρτυρίας διεκδικώντας την επιβολή της αυτονόητης αυτοδίκαιης μονιμοποίησης των νεοδιόριστων αλλά και τις αντίστοιχες νομικές ενέργειες που τυχόν θα απαιτηθούν να γίνουν.

**Απαιτούμε να πάψει η ομηρία των νεοδιόριστων. Οι νεοδιόριστες/-οι είναι μόνιμοι και με απόφαση του Διοικητικού Εφετείου Αθηνών.**

**Η διεκδίκηση και ο αγώνας συνεχίζεται! Ο Συλλογικός δρόμος θα νικήσει!**

**Άμεση και ακώλυτη μονιμοποίηση τώρα με πολιτική απόφαση του ΥΠΑΙΘΑ όλων των νεοδιόριστων/Καμία σύνδεση της μονιμοποίησης με την αξιολόγηση.**

**Η αξιολόγηση δε θα περάσει!**

